آمریکا‌نین باشکندی واشینگتوندا دوزنلنن و مین‌لرله تورکون قاتیلدیغی17. عنعنوی تورک فستیوالی بوگوک ماراق دوغوردو.
پنسیلوانیا جاده‌سی اوزرینده یئرلشن فریدوم پلازادا حیاتا کئچیریلن فستیوالدا، تورک مدنیتی و مطبخی‌نین گؤرکم‌لی نومونه‌لری تقدیم اولونوب.
واشینگتون‌داکی تورک-آمریکا جمعیتی‌نین (ATA-DC) تشکیلاتچیلیغیندا کئچیریلن فستیوالدا، تورکیه‌دن گئدن رقص قروپونون گؤستریسیه یاناشی، فولکلور اکیبی‌نین چیخیش‌لاری بؤیوک ماراق گؤردو.
عنعنوی گئییم‌لری صحنه‌یه چیخان خالق اویونو اکیبی ایزله‌ین‌لردن آلقیش آلدی.
هاجیوات و قاراگؤز اویونو دا قوناق‌لار طرفین‌دن رغبتله قارشیلاندی.
عثمانلی-تورک مدنیتینی عکس ائتدیرن اورونلرین سرگیلندیگی غرفه‌لر قاتیلیمچی‌لارین دقتینی چکرکن، ال توخوماسی تورک خالچا‌لاری و عنعنوی عثمانلی گئییم‌لری ایله ساخسی‌لاری ده تقدیرله آراشدیردی.
عنعنوی تورک میراثی آیی تدبیرلری چرچیوه‌سینده کئچیریلن فستیوالدا آیریجا، تورک مطبخی‌نین ان گؤزل نومونه‌لری قوناق‌لارین حیران‌لیغینا تقدیم اولوندو.
فستیوالا، بؤلگه‌ده یاشایان تورک‌لره یاناشی، باشدا آمریکا‌لی‌لار اولماقلا فرق‌لی میللت‌لردن زیارتچی‌لر ده چوخ ماراق گؤستردی.
